open-index/open-wikipedia-markdown huggingface dataset:
Papandayan

**Papandayan** je stratovulkanický komplex nachádzajúci sa ostrove Jáva asi 10&nbsp;km južne od stratovulkánu Kendang. Vrchol komplexu tvorí štvorica veľkých kráterov, najmladší z nich bol poškodený erupciou z roku 1772 a v súčasnosti sa tam nachádza aktívne fumarolové pole. V geologickom vývoji masívu nastalo niekoľko kolapsov stavby komplexu. Posledná epozóda sa odohrala v spomínanom roku 1772, keď došlo k masívnemu zosuvu na severovýchodnom svahu. Táto katastrofa zničila asi 40 dedín v okolí a vyžiadala si skoro 3&nbsp;000 obetí na životoch. Neskoršie erupcie v prvej polovici 20. storočia boli pomerne slabé. K nárastu aktivity došlo počas posledného *„prebudenia“* sopky na konci roku 2002, keď orgány miestnej správy museli nariadiť evakuáciu.

## Iné projekty
.

## Externé odkazy
* www.volcano.si.edu - stratovulkanický komplex Papandayan na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Kendang

**Kendang** je neaktívny stratovulkán nachádzajúci sa na indonézskom ostrove Jáva, asi 10&nbsp;km severne od komplexu Papandayan. Vrchol vulkánu tvorí masívna, 2,75&nbsp;km široká depresia kráterového tvaru. V okolí sopečného masívu Kendangu sa nachádza viacero geotermálnych zón, najznámejšie sú *Kawah Manuk* a *Darajat*.

Lokalita Kawah Manuk je umiestnená v kráterovej depresii na vrchole sopky, a pozostáva z aktívnych fumarol, termálnych prameňov s vriacou vodou a bahnových sopiek. Druhé pole Darajat sa nachádza na východnom svahu a je severovýchodným predĺžením geotermálnych aktivít kompexu Kawah Kamojang. Vek poslednej erupcie stratovulkánu Kendang nie je známy, no najmladšie produkty sopečnej činnosti (ryolitový lávový dóm a obsidiánový lávový prúd) sú pomerne sviežo vyzerajúce a ich vek sa odhaduje na holocén.

## Externé odkazy
* www.volcano.si.edu - stratovulkán Kendang na Global Volcanism Program 

Kategória:Sopky Indonézie
Kategória:Stratovulkány
Dave Lister

**David Lister** (hrá ho Craig Charles) je jedna z hlavných postáv britského sitcomu Červený trpaslík z rokov 1987-1998.

Lister je tretím technikom na palube vesmírnej lode Červený trpaslík. Keď prepašuje na loď kotnú mačku Frankeinsteina dostane 18 mesiacov "stáze" teda ničoho, kde pre vás prestane existovať čas. Medzičasom Listerov nadriadený Arnold Rimmer nedostatočne opraví tepelný štít následkom čoho zomrie celá posádka vrátane Rimmera samotného a Listerovej lásky Kristíny Kochanskej. Po prebudení Listera zo stáze za 3 000 000 rokov vytvorí palubný počítač Holly hologram Rimmera aby sa Lister nezbláznil. Cestujú vesmírom spoločne s tvorom, ktorý sa vyvinul z Listerovej mačky.

V 7.sérií zachránia Kochanskú z inej dimenzie, čím sa Listerovi splní sen.

Kategória:Červený trpaslík (seriál)
Kategória:Fiktívne postavy
Vysoká pec (rozlišovacia stránka)

**Vysoká pec** respektíve **Vysoká Pec** môže byť:
*pec na výrobu surového železa, pozri vysoká pec
*obec v Česku v okrese Karlove Vary, pozri Vysoká Pec (okres Karlove Vary)
*obec v Česku v okrese Chomutov, pozri Vysoká Pec (okres Chomutov)
*miestna časť českej obce Bohutín v okrese Příbram, pozri Vysoká Pec (Bohutín)
Nassim Nicholas Taleb

**Nassim Nicholas Taleb** (* 1. január 1960, Amioun, Libanon) (po  *Nasím Níqúlá Nadžíb Tálib*) je americký spisovateľ, odborník v odbore pravdepodobnosti, finančnej matematiky. 

## Dielo
* *Fooled by Randomness: The Hidden Role of Chance in Life and in the Markets*. New York: Random House and Penguin. 2001/2005. ISBN 0-8129-7521-9.
:*Zrádná nahodilost: o skryté roli náhody na trzích a v životě.* Praha: Paseka. 2013. ISBN 978-80-7432-292-1.
* *The Black Swan: The Impact of the Highly Improbable*. New York: Random House and Penguin. 2007. ISBN 978-1-4000-6351-2. The book was completed in 2010 with the second edition including a long essay "On Robustness and Fragility".                                                                                                                                                              * *
:*Černá labuť: následky vysoce nepravděpodobných událostí.* Praha: Paseka. 2011. ISBN 978-80-7432-128-3.
* *Antifragile: Things That Gain from Disorder*. New York: Random House. 2012. ISBN 978-1-4000-6782-4.
:*Antifragilita: jak těžit z nahodilosti, neurčitosti a chaosu. *Praha: Paseka. 2014. ISBN 978-80-7432-498-7.

## Citáty
* "My major hobby is teasing people who take themselves and the quality of their knowledge too seriously and those who don’t have the guts to sometimes say: *'I don’t know....*" 
** *"Mojím hlavným koníčkom je podpichovanie ľudí, ktorí sami seba a kvalitu svojich znalosti berú príliš vážne, a nemajú odvahu občas povedať:" Ja neviem .... "*

## Referencie


## Externé odkazy
* Oficiálna stránka
* FrankVoisin.com Summary and Review of Fooled By Randomness 

Kategória:Spisovatelia USA
Kategória:Teória pravdepodobnosti
Materinský jazyk

**Materinský jazyk**, **materinská reč** je pojem, ktorým sa najčastejšie označuje prvý jazyk, ktorý sa daná osoba naučila vo svojom živote.

Podľa niekoľkých iných kritérií môže byť materinský jazyk definovaný, či chápaný ako:

* jazyk, ktorým na danú osobu hovorila jeho matka, alebo iná osoba, ktorá sa najvýraznejšie podieľala na jej výchove
* najlepšie ovládaný jazyk (kritérium kompetencie)
* najviac používaný jazyk (kritérium funkcie)
* jazyk, s ktorým sa daná osoba sama identifikuje (kritérium identifikácie)

Vo všetkých prípadoch nemusí ísť o jeden a ten istý jazyk – u väčšiny obyvateľov sveta ide o rôzne jazyky, napr. prvý osvojený jazyk a jazyk najviac používaný sa u veľa osôb líši.
Grižunská rumančina

**Grižunská rumančina** (v grižunskej rumačine *rumantsch grischun*) je umelý jazyk, ktorý vytvoril v roku 1982 Heinrich Schmid na základe nárečí švajčiarskej rétorománčiny, a ktorý sa (popri štandardných varietach založených na hlavných nárečiach) používa ako spoločný spisovný jazyk švajčiarskych Rétorománov. 

Ide o akýsi "kompromisný jazyk", ktorý vznikol zmiešaním najmä nárečí surselvánčina, surmiránčina a dolná engandinčina, v menšej miere aj nárečí horná engandinčina a sutsilvánčina.

Od roku 1997 ho kantón Graubünden používa na komunikáciu so švajčiarskymi Rétorománmi. Od roku 2005 sa švajčiarske rétorománske učebné pomôcky vydávajú už len v tomto jazyku. V roku 2007 niektoré obce zaviedli jazyk ako vyučovací jazyk.

## Externé odkazy
*http://www.hls-dhs-dss.ch/textes/d/D24594-1-3.php 

Kategória:Švajčiarska rétorománčina
Ťažba dreva

thumb
thumb
**Ťažba dreva** je proces získavania drevnej hmoty stromov ich porazením. Ťažba sa môže vykonávať sekerou, pílou, motorovou pílou, alebo strojom zvaným harvestor. 

Kmeň stromu sa odrezáva vo výške asi 20 cm od povrchu zeme, no záleží pri tom o aký druh stromu ide a aké má proporcie. Kmene stromov sa následne zbavia konárov a rozrežú na menšie časti, tzv. kuláče, alebo sa odtiahnu na jedno miesto k lesným cestám. Orezané konáre sa väčšinou pália priamo v lese. Kuláče sa k cestám dopravujú špeciálnymi lesnými traktormi, alebo s využitím ťažných koní. Niekedy sa už priamo v lese odstraňuje aj kôra stromu. 

Väčšie spoločnosti, ktoré sa zaoberajú ťažbou dreva dopredu označujú stromy určené na výrub farebným sprejom, alebo farbou. Z lesa sú potom kmene odvážané špeciálnymi nákladnými autami na pílu, alebo do celulózky.

Zvyšné pne sa buď ponechajú v lese, alebo sa vytrhnú a spália.

## Ťažba na Slovensku
Na Slovensku je približne 1 500 firiem a živnostníkov, ktorých primárna činnosť je ťažba dreva. Celkovo je na Slovensku vyše 14 000 firiem, ktorých primárnou činnosťou podľa Nace klasifikácie je lesníctvo a ťažba dreva. Z nich je 3 580 v Banskobystrickom kraji, menej ako 300 v Bratislavskom, cez 2 000 v Košickom kraji, približne 500 v Nitrianskom kraji, cez 4 500 v Prešovskom kraji, 1 400 v Trenčianskom kraji, 400 v Trnavskom kraji a približne 1 200 v Žilinskom kraji.

## Referencie

## Pozri aj
* odlesňovanie

## Iné projekty
Zabiehavosť

**Zabiehavosť** je schopnosť kovov a zliatín vyplniť zlievárenskú formu. Hodnota zabiehavosti sa stanovuje experimentálne. Podstata tejto technologickej skúšky spočíva v tom, že tavenina preteká špirálovitým, alebo priamym kanálom s určitou veľkosťou a tvarom prierezu. Kanál môze mať izbovú alebo technologickú teplotu. Dĺžka vyplneného kanála vymedzená tuhnutím taveniny je kvantitatívnou mierou zabiehavosti.

Kategória:Hutníctvo
Kategória:Odlievanie
Kategória:Technologické vlastnosti materiálov
Hippolyte Fizeau

**Armand-Hippolyte-Louis Fizeau** (* 23. september 1819, Paríž, Francúzsko - † 18. september 1896, Venteuil) bol francúzsky fyzik.

Fizeau sa zaoberal fyzikou a astronómiou. V roku 1860 bol prijatý do Akadémie vied, v roku 1878 bol zvolený za prezidenta francúzskeho astronomického inštitútu - *Bureau des Longitudes*.

## Iné projekty

## Externé odkazy
* Hippolyte Louis Fizeau v Polytechnisches Journal 

Kategória:Francúzski fyzici
Kategória:Členovia Francúzskej akadémie vied
Kategória:Osobnosti z Paríža
Hymenopterológia

**Hymenopterológia** je disciplína entomológie, ktorá sa zaoberá taxonomickým radom blanokrídlovce (*Hymenoptera*).

Do tohto radu patria napríklad včely, osy alebo mravce.

Kategória:Entomológia
Killers (rozlišovacia stránka)

**Killers** (po angl. vrahovia) môže byť:

## V kultúre a literatúre
* krátka poviedka Ernesta Hemingwaya, pozri: The Killers (Hemingway)
* The Killers (1946 film)
* The Killers (1956 film)
* The Killers (1964 film)
* japonská kompilácia piatich filmov, pozri: Killers (film)
* krátky film BBC, pozri Killers (TV)

## V hudbe
* hudobný album Iron Maiden, pozri: *[[Killers]]*
* hudobná skupina The Killers
* hudobný album skupiny Kiss, pozri *[[Killers (Kiss)]]*
* metalová skupina Paula Di'Anna, pozri Killers (metalová skupina)
* hudobný album skupiny Queen, pozri *[[Live Killers]]*

## Pozri aj
*Killer
Svätý Bartolomej (ostrov)

thumb|Poloha Svätého Bartolomeja

thumb|Mapa ostrova

thumb|Neoficialna vlajka Sv. Bartolomeja

**Svätý Bartolomej** () je ostrov v Karibskom mori, ktorý patrí do súostrovia Malé Antily. Od 22. februára 2007 je zámorským spoločenstvom Francúzska. Dovtedy bol súčasťou francúzskeho zámorského departementu Guadeloupe. Gustavia je hlavné a najvýznamnejšie mesto francouzského zámorského spoločenstva, podľa údajov z roka 2006 tu žije 2 300 obyvateľov.

Kategória:Francúzsko
Kategória:Zámorské územia Francúzska
Malé Antily

náhľad|Malé Antily (bez Bahám a Bermúd)
**Malé Antily** sú pás ostrovov vo východnej časti Karibiku; súčasť súostrovia Antily.

## Delenie
*Ostrovy sú zoradené od severu v smere hodinových ručičiek. A, B označuje rôzne významy toho istého názvu.*

Malé Antily:
* Panenské ostrovy - alternatívne zaraďované pod Severné Záveterné ostrovy alebo pod Veľké Antily alebo ako samostatná skupina Antíl (nachádzajúca sa medzi Veľkými a Malými Antilami)
* Náveterné ostrovy A [t.j. v španielskom, francúzskom, holandskom a nemeckom ponímaní] (iný názov: **Malé Antily** v užšom zmysle, **vlastné Malé Antily**; staršie názvy: Ostrovy nad vetrom, Karibské ostrovy v užšom zmysle):
** Severné Záveterné ostrovy (iný názov: Záveterné ostrovy A [t.j. v anglickom ponímaní];  v minulosti uvádzané len pod anglickým názvom: Leeward Islands):
*** Sombrero
*** Anguilla
*** Svätý Martin
*** Svätý Bartolomej
*** Saba
*** Svätý Eustach
*** Svätý Krištof
*** Nevis
*** Antigua
*** Barbuda
*** Redonda
*** Montserrat
*** Guadeloupe
*** La Désirade
*** Marie-Galante
*** Îles des Saintes
*** Dominika - alternatívne zaraďovaný pod Náveterné ostrovy B
*** iné
** Náveterné ostrovy B [t.j. v anglickom ponímaní] (v minulosti uvádzané len pod anglickým názvom: Windward Islands):
*** Martinik
*** Svätá Lucia
*** Svätý Vincent
*** Grenadíny
*** Grenada
*** iné
** Barbados - alternatívne zaraďovaný pod Náveterné ostrovy B alebo mimo Antíl
** Trinidad a Tobago - alternatívne zaraďované pod Náveterné ostrovy B alebo mimo Antíl
* Južné Záveterné ostrovy (iný názov: Záveterné ostrovy B [t.j. v španielskom, francúzskom, holandskom a nemeckom ponímaní]; staršie názvy: Ostrovy pod vetrom, Venezuelské ostrovy; nesprávne: Záveterné Antily) - sem patrí časť ostrovov pri venezuelskom pobreží (ostatné venezuelské ostrovy pozri v článku Karibské ostrovy); tieto ostrovy podľa niektorých autorov nepatria do Antíl (preto sa Náveterné ostrovy A označujú aj ako Malé Antily v užšom zmysle): 
** Venezuelské Antily: 
*** Los Testigos
*** Margarita
*** Cubagua
*** La Blanquilla
*** La Tortuga 
*** La Orchila
*** Los Roques 
*** Vtáčie ostrovy (Las Aves)
*** iné
** Ostrovy ABC: 
*** Aruba
*** Bonaire a Klein Bonaire
*** Curaçao a  Klein Curaçao
** Los Monjes

V niektorých zdrojoch Malé Antily zahŕňajú aj Bahamy a Bermudy.

Prehľad dvoch spôsobov delenia Malých Antíl (bez Bahám a Bermúd) v závislosti od jazyka:

## Iné projekty

## Zdroje

Kategória:Karibské more
Svätý Bartolomej

**Svätý Bartolomej** môže byť:
* svätec, jeden z dvanástich apoštolov Ježiša Krista, pozri Bartolomej (apoštol)
* ostrov v Karibskom mori, ktorý patrí do súostrovia Malé Antily, pozri Svätý Bartolomej (ostrov)
Mírza Ghálib

**Mírza Ghálib** známy aj ako **Mírza Asadulláh Chán** (* 27. december 1796, Ágra, India† 15. február 1869, Dillí) bol indický lyrik a prozaik píšuci po urdsky a po perzsky. 

Bol synom dôstojníka. Keď mal päť rokov, jeho otec zahynul v boji a starostlivosť oň prebral jeho strýko, ktorý však taktiež čoskoro zomrel, keď mal Mírza osem rokov, po čom sa odsťahoval do Dillí. Tam bol, okrem iného, aj vychovávateľom mughalského princa. 

Tvoril hlavne gazely, ktorých námetom bola indická národná revolúcia či každodenný život. V jeho veršoch sa vyskytovali perzské výrazy a tradičné ozdoby. Založil nový štýl písania listov, ktorý bol oproti vtedajšiemu ornamentálnejšiemu štýlu výrazne jednoduchší.

## Zdroje
* GHÁLIB Mírza Asadulláh Chán. In: 
* 

Kategória:Indickí spisovatelia
Kategória:Indickí básnici
Kategória:Osobnosti na indických poštových známkach
Pánduovci

**Pánduovci** bola mytologická pätica bratov zo staroindického eposu Mahábhárata. Hlavné postavy pánduovcov sú bratancami Kuruovcov, mytologického staroindického rodu, ktorý určitý čas vládol svetu.

## Bratia

### Judhišthira

*Judhišthira* bol najstarší z bratov Pánduovcov, syn Kuntí. Bol považovaný za najcnostnejšieho z bratov a najlepšie znalého véd. Jeho nadanie neraz Pánduovcov zachránilo, no jeho slabosť pre hru v kocky bolo príčinou vyhnania Pánduovcov do 13 ročného vyhnanstva.

*Viac informácií v hlavnom článku [[Judhišthira]]*

### Bhíma

*Bhíma* bol druhý najstarší z bratov Pánduovcov, syn Kuntí. Vynikal hrobou silou, odvahou a hlbokým potlačovaním hnevu voči Durjódhanovi na žiadosť Judhišthiry a Ardžuny. Bhíma zabil troch najsilnejších rakšásov na celom svete, a štvrtého zabil jeho syn.

*Viac informácií v hlavnom článku [[Bhíma]]*

### Ardžuna

*Ardžuna* bol tretí najstarší z bratov Pánduovcov, syn Kuntí. Preslávil sa ako najmocnejší bojovník s lukom známym ako Gándíva a nesmiernym priateľstvom s Krišnom, ktoré siahalo až do minulých životov. Ardžuna symbolizuje ideál človeka podľa staroindických véd a je spolu s Krišnom najdôležitejšou postavou bhagavadgíta.

*Viac informácií v hlavnom článku [[Ardžuna]]*

### Sáhadéva

Sáhadéva a Nakula boli dvojičky, synovia Mádrí. Sáhadéva vynikal múdrosťou a narábaní s mečom.

### Nakula

Nakula bol druhý syn Mádrí, bojovník vynikajúci v narábaním s lukom a telesnou krásou.

## Ďalšie postavy

### Pándu

Pándu bol synom kráľovnej Ambáliky a Vjási. Je zakladateľom rodu Pánduovcov, a to aj napriek tomu, že nemal deti s ani jednou zo svojich dvoch manželiek, Kuntí a Mádrí. Jeho deti splodili rôzny bohovia na základe mantry, ktorú ovládala Kuntí.

*Viac informácií v hlavnom článku [[Pándu]]*

### Kuntí

*Kuntí* bola matkou Judhišthiry, Bhímy a Ardžuny. Sprevádzala ich na časti ich ciest. Svojich synov splodila vďaka spojeniu s bohmi.

*Viac informácií v hlavnom článku [[Kuntí]]*

### Mádrí

*Mádrí* bola druhá manželka Pándua, spojením s božskými dvojičkami porodila mocné dvojičky Sáhadévu a Nakulu. Stala sa príčinou Pánduovej smrti.

*Viac informácií v hlavnom článku [[Mádrí]]*

### Draupadí

Krásna *Draupadí* bola dcéra kráľa Drupady a spoločná manželka všetkých piatich Pánduovcov.

## Pozri aj

* Mahábharáta
* Krišna
* Kuruovci

Kategória:Mahábhárata
Fúkačka

thumb|Používanie fúkačky
**Fúkačka** je jednoduchá zbraň skladajúca sa z rovnej trubice, z ktorej možno fúknutím vystreľovať šípky alebo šípy. Jej hlavnou výhodou je relatívne tichá a nenápadná manipulácia – bez nápadných pohybov paží, nevyhnutných pri použití oštepu a luku. To je veľmi dôležitá skutočnosť, pretože presný dostrel fúkačky nie je väčší než 40 – 50 metrov, teda útočník sa musí priblížiť k cieľu na veľmi malú vzdialenosť. Pre zvýšenie efektívnosti sa šípky často napúštali jedom. Medzi najznámejší patrí kurare, často sa tiež používa batrachotoxín.

## História
V súčasnosti je známe jej použitie domorodcami z Bornea, Malajzie a niektorých oblastí Južnej Ameriky, hoci sa v minulosti používala aj v mnohých ďalších oblastiach.

## Rozmery
Veľkosť a dĺžka fúkačiek sa líšia. Na Filipínach sa používali fúkačky dlhé jeden meter, Dajakovia z Bornea dva a Paraguajci až päť metrov. Aj dĺžka šípiek je rôzna a pohybuje sa v rozmedzí od 7 do . Rúrka môže byť vyrobená z dutého rákosu, či z kusa dreva prevŕtaného rozžeraveným vypaľovacím železom.

## Iné projekty
.

Kategória:Strelné zbrane
Spolková republika Nemecko

**Spolková republika Nemecko** môže byť:

*dlhý tvar názvu dnešného Nemecka, pozri Nemecko
*oficiálny názov bývalého Západného Nemecka, pozri Západné Nemecko (1949 – 1990)
Zoznam literárnych článkov/DŽ

Tento index bol automaticky vygenerovaný podľa tejto kategorizácie. Obsahuje **3** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## dže
Džez (kniha)

## dži
Džiddú Krišnamúrti

## džu
Džundžó Romantica

Kategória:Zoznamy literárnych článkov
MŠK IUVENTA Michalovce

**MŠK IUVENTA Michalovce** je slovenský ženský hádzanársky klub z Michaloviec. História klubu sa datuje od polovice sedemdesiatych rokov, výraznejšie výsledky sa dostavili v poslednej dekáde ostatného storočia. Najcennejšími úspechmi sú majstrovské tituly v počte dvanásť v rokoch 2003 (pod vedením trénera Michala Lukačína), 2006, 2007 a 2011 (pod vedením Dušana Daniša), v rokoch 2012, 2013 a 2014 (pod vedením trénera Jána Packu), v rokoch 2015, 2016 a 2017 (pod vedením trénera Františka Urbana) a v rokoch 2018 a 2019.

V sezóne 2007/08 obsadili hráčky Iuventy Michalovce v Spoločnej slovensko-českej súťaži hádzanárok (WHIL) 2. miesto (za Šaľou), v play-off však skončili až na 4. pozícii. O rok neskôr WHIL vyhrali, ale vo finále play-off o majstra SR prehrali s ŠKP Bratislava. V sezóne 2009/10 skončili vo WHIL až šieste (tretie spomedzi slovenských celkov), opäť sa však prebojovali do finále play-off, kde znova prehrali s ŠKP Bratislava.

## Názvy klubu
* 19761992: TJ Odeva Michalovce
* 19921997: ŠK Zekon Michalovce
* 19972000: ŠK Zekon-Nafta Michalovce
* 20002001: ŠK Zekon Michalovce
* 20012003: ŠK Zekon PSJ-Chemkostav Michalovce
* 20032022: IUVENTA Michalovce
* 2022súčasnosť: MŠK IUVENTA Michalovce

## Úspechy
* 14-násobný **majster Slovenska**: 2002/03, 2005/06, 2006/07, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2020/21, 2021/22
* 14-násobný víťaz **[[Slovenský pohár v hádzanej žien|Slovenského pohára]]**: 2002/03, 2007/08, 2010/11, 2012/13, 2013/14, 2014/15, 2015/16, 2016/17, 2017/18, 2018/19, 2021/22, 2022/23, 2023/24
* 10-násobný víťaz **[[Spoločná slovensko-česká súťaž hádzanárok|česko-slovenskej interligy]]** (WHIL, MOL): 2004/05, 2005/06, 2006/07, 2008/09, 2013/14, 2014/15, 2015/16, 2016/17, 2018/19, 2021/22
* Liga Majstrov: Kvalifikácia: 2003/2004, 2006/07, 2007/08, 2011/12, 2012/13, 2016/17
* EHF Cup: Osemfinále - 2006/07, 2007/08, 2013/14, 2015/16 
* PVP: Osemfinále - 2008/09

## Káder a realizačný tím v sezóne 2019/20

;Brankárky
*  12 Weronika Kordowiecka 
*  16 Iryna Bobaľ Jablonska

;Pivotky
*  9 Vladimíra Kišíkova
*  13 Nikoleta Trúnková
*  17 Miriam Kakaščíková

;Spojky
*  15 Miriam Milenkyová
*  18 Michaela Štefanová
*  19 Adriana Holejová
*  21 Patrícia Wollingerová
*  24 Vladimíra Bajčiová
*  33 Iryna Kompaniiets 
*  44 Ela Savko 
*  74 Simona Rovňáková

;Krídla
*  4 Martina Pustá 
*  7 Miriam Štefániková
*  11 Milica Trifunović
*  25 Marija Radović
*  77 Anastassija Burdina
*  99 Ivona Michalcová

## Referencie

## Externé odkazy
* Oficiálna stránka klubu
* Profil klubu na stránke Európskej hádzanárskej federácie 
* Profil klubu na stránke the-sports.org  

Kategória:Šport v Michalovciach
Kategória:Slovenské hádzanárske kluby
Kategória:Organizácie založené v 1976
Julio Cesar Serrano

**Julio Cesar Serrano** (* 1. marec 1981) je argentínsky futbalista, v súčasnosti hráč slovenského prvoligového klubu ŠK Slovan Bratislava. Posilou Slovana sa stal v januári 2008. Jeho predošlým pôsobiskom bol klub Atletico Nueva Chicago.

## Externé odkazy
* Julio Cesar Serrano  na stránke Zanziball.it
* Julio Cesar Serrano na stránke transfermarkt.de

Kategória:Narodenia v 1981
Kategória:Argentínski futbalisti
Kategória:Hráči ŠK Slovan Bratislava
Marek Penksa

**Marek Penksa** (* 4. august 1973, Veľký Krtíš) je slovenský futbalista. Svoju kariéru začal v roku 1989 v klube Dukla Banská Bystrica. V roku 1992 prestúpil do Eintracht Frankfurt. Frankfurt ho v sezóne 1993/1994 poslal na hosťovanie do Dynamo Dresden. V klube odohrával málo zápasov a v sezóne 1995/1996 prestúpil do rakúskeho klubu Grazer AK. V rakúskej najvyššej lige zotrval päť sezón postupne hral aj za kluby Rapid Vienna a DSV Leoben. V sezóne 2000/2001 prestúpil do 3. nemeckej ligy. Hrával za klub Stuttgarter Kickers, v klube však ostal iba jednu sezónu. Odišiel do maďarskej najvyššej ligy. Hral v klube Dunaferr. V klube sa mu darilo a v jednej sezóne nastrieľal 15 gólov. Napriek tomu z tímu odišiel. Jeho novým klubom bol Ferencváros. V sezóne 2004/2005 prestúpil do poľského klubu Wisla Krakow. Po jednej sezóne prestúpil do 3. ligového nemeckého klubu Dynamo Dresden, kde v sezóne 1993/1994 bol na hosťovaní. Po postupe slovenského klub Tatran Prešov, sa stal súčasťou klubu aj Marek Penksa.  

V Tatrane Prešov sa stal krátko pred začatím sezóny 2009/10 kapitánom na tú sezónu.
Od roku 2010 pôsobí v klube Baník Ružiná.

## Úspechy
* UEFA Under-16 Championship (1): 1990
* Maďarský pohár (2): 2003, 2004
* Víťaz Maďarskej ligy (1): 2004

## Referencie


## Iné projekty

## Externé odkazy
* Profil hráča (po poľsky)

Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči Eintracht Frankfurt
Kategória:Hráči Dynamo Dresden
Kategória:Hráči Grazer AK
Kategória:Hráči SK Rapid Wien
Kategória:Hráči DSV Leoben
Kategória:Hráči Dunaújváros FC
Kategória:Hráči Ferencvárosi TC
Kategória:Hráči Wisła Kraków
Kategória:Hráči 1. FC Tatran Prešov
Kategória:Osobnosti z Veľkého Krtíša
Súľovský potok

**Súľovský potok** môže byť:

*prítok Hradnianky v povodí Váhu, pozri Súľovský potok (prítok Hradnianky)
*prítok Slanej, pozri Súľovský potok (prítok Slanej)
Hranol (mnohosten)

thumb|A: Kolmý (priamy) B: Kosý (šikmý) hranol

**Hranol** alebo **prizma** je v stereometrii mnohosten, ktorý je prienikom n-bokého hranolového priestoru a vrstvy určenej rovinami π, ρ, ktoré nie sú rovnobežné s hranami tohto hranolového priestoru. 

Pre hranol s n-uholníkovou podstavou: 

* Počet vrcholov: 2n
* Počet hrán: 3n
* Počet stien: n+2

Poznáme hranoly kolmé (priame) a kosé (šikmé).

Jeho objem vypočítame ako súčin obsahu jeho podstavy a výšky.
:V = S_p * v 
kde S_p je obsah podstavy a v je výška hranola (kolmá vzdialenosť podstáv)

Jeho povrch vypočítame ako súčet obsahov všetkých jeho stien, všeobecnejšie ako:
:S = 2S_p + S_{pl} 
kde S_p je obsah podstavy a S_{pl} je obsah plášťa hranola (súčet obsahov bočných stien, tj. všetkých stien okrem podstáv)

## Externé odkazy
* Hranol

Kategória:Stereometria
Mustafa Kučuković

**Mustafa Kučuković** (* 5. november 1986, Bosanski Novi, Bosna a Hercegovina) je nemecký futbalista, v súčasnosti hrajúci za francúzsky prvoligový klub Grenoble Foot 38.

Kučuković debutoval v bundeslige ako 17-ročný, 11. septembra 2004, v zápase Hamburgu SV proti VfB Stuttgartu. 30. januára 2009 prestúpil do francúzskeho klubu Grenoble Foot 38, kde podpísal zmluvu do 30. júna 2011.

Kategória:Nemeckí futbalisti
Kategória:Hráči SpVgg Greuther Fürth
Kategória:Hráči Hamburger SV
Kategória:Hráči TSV 1860 München
Kategória:Hráči Grenoble Foot 38
Kategória:Nemecké osobnosti bosnianskeho pôvodu
Riccardo Riccò

**Riccardo Riccò** (* 1. september 1983, Formigine) je taliansky profesionálny cyklista, ktorý momentálne preteká za tím Saunier Duval-Scott. Meria 173 cm a váži 58 kg.

## Tour de France
*  Tour de France 2008
** 6. etapa - 1. miesto
** 9. etapa - 1. miesto
** po 12. etape odstúpil kvôli pozitívnemu dopingovému testu

*  Tour de France 2006
** celkovo - 97. miesto

## Úspechy
*  Giro d'Italia 2008
** celkovo - 2. miesto

*  Giro d'Italia 2007
** celkovo - 6. miesto

## Externé odkazy
* neoficiálna webstránka 

Kategória:Narodenia v 1983
Kategória:Talianski cyklisti
Vyhrubovanie

**Vyhrubovanie** je operácia vyvrtávania, pri ktorej sa dosahujú presnejšie rozmery a presnejší geometrický tvar predvŕtaných, predliatych, alebo predkovaných dier. Presnejšie rozmery sú dané inou geometriou a podmienakmi práce nástroja - výhrubníka.

Vyhrubovanie je najčastejšie prípravná operácia pre vystružovanie, preto je priemer výhrubníka menší o 0,2 až 0,4 mm ako konečný priemer otvoru.

## Pozri aj
* vyhlbovanie
* vystružovanie

Kategória:Vŕtanie a vyvrtávanie
Kim Kirchen

**Kim Kirchen** (* 3. júl 1978, Luxemburg, Luxembursko je bývalý luxemburský cyklista, ktorý bol nútený ukončiť svoju kariéru kvôli zdravotným problémom.

## Úspechy
;*  Športovec roka (mužská kategória)
::* 2000, 2003, 2004, 2005, 2007

## Umiestnenie na pretekoch Grand Tour

N – nedokončil

V roku 2007 vyhral 15. etapu Tour de France.

## Iné projekty

## Externé odkazy
* Oficiálna stránka 

Kategória:Luxemburskí cyklisti
Jakab Fellner

**Jakab Fellner** (**Jakab Fellner Fellenthali**) (* 25. júl 1722, Mikulov, Česko – † 12. december 1780, Tata, Uhorsko) bol uhorský architekt; najdôležitejší barokový architekt svojej generácie v Uhorsku.

## Dielo

* 1751/1776 – Esterházyho zámok, Tata
* 1751/1783 – kostol, Tata
* 1753 – záhrady, Tatabánya
* 1754 – kaplnka na kalvárii, Tata
* 1754/1758 – zámok Čeklísi (dnes Bernolákovo)
* 1762/1767 – zámok Lamberg, Mór
* 1763/1769 – palác, Jáger
* 1765/1780 – lýceum, Jáger
* 1765/1776 – biskupský palác, Veszprém
* 1766 – biskupský palác a kaplnka, Jáger
* 1768 – hotel, Vértesboglár
* 1770/1778 – starobinec, Veszprém
*1772 - *(pravdepodobne)* Kaštieľ v Častkovciach (súčasná podoba)
* 1773/1775 – seminár, Veszprém
* 1773 – prestavba interiéru Eszterházyho paláca, Pápa
* 1774/1776 – Veľkoprepoštský palác, Jáger
* 1774/1783 – kostol, Pápa
* 1775/1777 – kostol, Nagyigmánd
* 1777 – kostol, Gyömrő
* 1777 – kostol, Borsodszirák
* 1777 – kostol, Ászár
* 1773 – kostol, Pápa

Kategória:Narodenia v 1722
Kategória:Úmrtia v 1780
Kategória:Uhorskí architekti
Kategória:Barokoví architekti
Kategória:Osobnosti z Mikulova
Hokejová liga majstrov 2008/2009

**Hokejová liga majstrov 2008/2009** bol prvý ročník novovzniknutej Hokejovej ligy majstrov, ktorú organizuje IIHF.

Prvý ročník bude fungovať v zmenšej podobe s účasťou len štrnástich tímov (v budúcom ročníku ich bude 30) zo siedmich krajín (Slovensko, Nemecko, Švajčiarsko, Česko, Rusko, Fínsko, Švédsko).

## Účastníci

### Účastníci kvalifikácie

## Kvalifikácia
Kvalifikácia o poslednú miestenku v hokejovej Lige Majstrov sa uskutočnila 12. – 14. septembra. Pôvodne sa mala konať v Berne, ale tamojší štadión sa rekonštruje kvôli Majstrovstvám sveta v ľadovom hokeji 2009. Usporiadanie kvalifikácie tak pripadlo nemeckému Norimbergu.

### Kvalifikačný turnaj

## Základné Skupiny
Vyžrebovanie základných skupín sa konalo 24. apríla 2008 v Zurichu.

### Základná skupina A

### Základná skupina B

### Základná skupina C

### Základná skupina D

## Semifinále
Do semifinále postúpia len víťázi štyroch skupín. Prvé semifinále utvoria víťazi skupín A a C, druhá víťazi skupín B a D. Výhodu domáceho ľadu v druhom zápase má tím s lepším bodovým ziskom v základnej skupine. V prípade rovnosti bodov nasledujú samostatné nájazdy.

### Prvé semifinále
Vzhľadom na to, že do semifinále postúpili dve ruské mužstvá, tak sa podľa pravidiel musia stretnúť už v semifinále.

### Druhé semifinále
Keďže v čase semifinálového zápasu bol štadión ZSC Lions, Hallenstadion, obsadený, svoj zápas odohrali v meste Rapperswil-Jona v Diners-Club Arene

## Finále
Vo finále sa stretnú postupujúci zo semifinále. Hrá sa opäť dvojkolovým systémom doma-vonku. Výhodu domáceho ľadu v druhom zápase má tím s lepším bodovým ziskom v základnej skupine. V prípade rovnosti bodov nasledujú nájazdy. Víťaz okrem 1 milióna € postúpi i do Victoria Cupu kde sa stretne s tímom z NHL.

Kategória:Ľadový hokej v 2008
Kategória:Ľadový hokej v 2009
Kategória:Hokejová liga majstrov
Kanzelsberger

**Kanzelsberger** je akciová spoločnosť prevádzkujúca v Česku sieť kníhkupectiev. V súčasnosti má 39 predajní vo 27 mestách. S tržbami okolo pol miliardy českých korún a trhovým podielom desať percent je druhým najväčším reťazcom na českom knižnom trhu. Stopercentný podiel patrí jej zakladateľovi Janovi Kanzelsbergerovi, ktorý je generálnym riaditeľom a predsedom predstavenstva. Vo vedení sú aj jeho synovia Jan a Martin.

## História

Prvou predajňou bolo kníhkupectvo Orbis na Václavskom námestí v Prahe. Tu v roku 1990 zakladateľ Jan Kanzelsberger založil svoj rodinný podnik. Roku 1998 firma otvorila v dolnej časti Václavského námestia Dom knihy Kanzelsberger, ktorý bol prvým veľkým knižným obchodným domom v Česku. V roku 2000 otvorila firma predajňu v objekte pražského Zlatého Anjela, ktorý navrhol svetový architekt Jean Nouvell.

## Stratégia

Kanzelsberger prevádzkuje štyri typy obchodov: kníhkupectvá umiestnené v obchodných centrách, veľké, stredné a malé predajne. Špecifický je Dom knihy Kanzelsberger, kde sú k dispozícii čitateľské zóny a kaviareň. 

Od roku 2005 ponúka firma stálym zákazníkom aj loajalitný program Klub Kanzelsberger.

Firma uplatňuje jednotný korporátny vizuálny a komunikačný štýl, ktorého autori sú architekt Jan Růžička a grafik Jan Kolář.

## Ďalšie aktivity

Kanzelsberger bol do roku 2009 hlavným partnerom Kanzelsberger ceny čitateľov, ktorá je vyhlasovaná v rámci prestížnej literárnej ceny Magnesia Litera.

## Odkazy
*Kanzelsberger, a. s.

Kategória:Podniky v Česku
Kategória:Maloobchodné podniky
Tajomný plameň kráľovnej Loany

***Tajomný plameň kráľovnej Loany*** () je román talianskeho spisovateľa Umberta Eca. Po prvýkrát vydaný bol v Taliansku v roku 2004. Slovenský preklad Stanislava Valla bol vydaný v priebehu roka 2005.

Kategória:Knihy Umberta Eca
David Fiegen

**David Fiegen** (* 3. september 1984, Esch-sur-Alzette) je luxemburský atlét, venujúci sa behu na 800 m. Na Majstrovstvách Európy 2006 získal v tejto disciplíne striebornú medailu.

## Úspechy
* ** Športovec roka (mužská kategória)**
** 2002

## Externé odkazy
* profil atléta

Kategória:Luxemburskí atléti
Kategória:Luxemburskí bežci na 800 m
Kategória:Bežci na 800 m
Kategória:Osobnosti z Esch-sur-Alzette
Kategória:Atléti na Letných olympijských hrách 2004
Mohan

[thumb|Poloha Mohanu v [Nemecko|Nemecku]]
[thumb|Mohan ako severná hranica pohoria [Fränkische Schweiz]]

**Mohan** () je jednou z najznámejších riek v Nemecku. So svojou dĺžkou toku  patrí k najväčším prítokom rieky Rýn a celé povodie sa nachádza v Nemecku.

## Tok
thumb|left|Povodie Mohanu na mape
Mohan má dva pramene, Červený a Biely Mohan. Červený Mohan vyviera v pohorí Fränkische Alb neďaleko mesta Bayreuth a je dlhý . Biely Mohan pramení v pohorí Fichtelgebirge a tok má spolu dĺžku .

Táto rieka preteká nemeckými spolkovými krajinam Bavorsko a Hesensko. Pri meste Wertheim tvorí hranicu medzi krajinami Bavorsko a Bádensko-Württembersko.

Pri časti Mainz-Kastel mesta Wiesbaden naproti mestu Mainz ústi do rieky Rýn.

## Referencie

## Iné projekty

Kategória:Bádensko-Württembersko
Kategória:Bavorsko
Kategória:Hesensko
Kategória:Rieky v Nemecku
James Wimshurst

**James Wimshurst** (* 13. apríl 1832, Poplar, Spojené kráľovstvo – 3. január 1903, Clapham) bol anglický vynálezca, inžinier a konštruktér lodí. Hoci Wimshurst nepatentoval svoj elektrostatický generátor, prístroj sa stal známy ako Wimshurstov generátor.

## Iné projekty

Kategória:Anglickí vynálezcovia
Rosenborg BK

**Rosenborg Ballklub** (**RBK**) je nórsky futbalový klub so sídlom v Trondheime, ktorý vznikol v roku 1917. Počas svojej histórie získal klub 26 titulov v nórskej najvyššej súťaži. Hrával v ňom aj slovenský reprezentant Marek Sapara. Momentálne je účastníkom Eliteserien, najvyššej nórskej futbalovej súťaže. Domáce zápasy hrá na štadióne Lerkendal Stadion, ktorý má kapacitu 21 421 miest.

## Úspechy
; *[[Eliteserien]]*
: Víťaz (26): 1967, 1969, 1971, 1985, 1988, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2006, 2009, 2010, 2015, 2016, 2017, 2018
; *[[Nórsky futbalový pohár]]*
: Víťaz (12): 1960, 1964, 1971, 1988, 1990, 1992, 1995, 1999, 2003, 2015, 2016, 2018

## Rosenborg BK v európskych pohároch

zdroj: kassiesa.net
## Referencie

## Externé odkazy
* Oficiálna stránka klubu 
* Rosenborg Web 
* Rosenborg Web  


Kategória:Nórske futbalové kluby
Kategória:Futbalové kluby založené v 1917
Kategória:Šport v Trondheime
Hosťovanie

**Hosťovanie** môže byť:
* účinkovanie ako hosť v umeleckom, športovom a pod. programe (v športe napr. v takej podobe, že hráč má zmluvu s jedným klubom, ale aktuálne hrá za iný klub, alebo v takej podobe, že mužstvo hrá v cudzine), pozri hosťovanie (umenie), hosťovanie (športovec)
* zastarano: bytie niekde na návšteve ako hosť
Tvrdá mena

**Tvrdá mena** alebo **silná mena** je v ekonómii globálne obchodovaná mena, ktorá môže slúžiť ako spoľahlivá a stabilná možnosť uloženia hodnoty.

Faktory podieľajúce sa na tvrdosti meny môžu byť politická stabilita, nízka inflácia, konzistentná menová a fiškálna politika, zálohovaná rezervami drahých kovov a dlhotrvajúca stabilná alebo zvyšujúca sa hodnota oproti iným menám na trhovom základe.

K roku 2008 sa medzi tvrdé meny považuje americký dolár, euro, švajčiarsky frank, britská libra, nórska koruna, švédska koruna, kanadský dolár, japonský jen a austrálsky dolár. Tento zoznam sa môže meniť na základe rôznych teórií menovej politiky.

Výrazné oslabovanie amerického dolára od novembra 2006 oslabilo jeho pozíciu tvrdej meny. Pred nahradením eurom sa za jednu z najtvrdších mien považovala nemecká marka.

Kategória:Mena
Káder Vancouveru Canucks v sezóne 2007/08

Stav ku dňu 11. apríl 2008.

¹ Trevor Linden bol draftovaný Vancouverom Canucks v roku 1988, vymenený do iného klubu v roku 1998 a opätovne sa stal súčasťou hráčskeho kádra Canucks v roku 2001

Kategória:Vancouver Canucks
Futbalový klub

**Futbalový klub** je združenie tímu (alebo tímov), ktoré sa venujú futbalu. Je zložený z hráčov, trénera, manažérov a vlastníkov, ktorí reprezentujú určitý národ, štát alebo mesto.
Rezervná mena

**Rezervná mena** je mena, ktorú drží vo veľkom množstve veľa krajín a inštitúcií ako časť ich devízových rezerv. Tiež má tendenciu byť medzinárodnou menou pre produkty obchodované na globálnom trhu, ako napríklad ropa, zlato a podobne.

Toto umožňuje danej krajine nákup komodít za nižšiu cenu ako ostatným krajinám, ktoré musia zamieňať svoju menu pri každej kúpe a platiť transakčné náklady, hoci pre hlavné meny je táto strata zanedbateľná vzhľadom na cenu komodít.

Toto tiež umožňuje vláde vydávajúcej menu požičiavať peniaze s lepšími úrokmi, pretože vždy je väčší trh s danou menou ako s ostatnými.

Kategória:Mena
Devízové rezervy

right|thumb|Množstvo devízových rezerv a zlata v roku 2006

**Devízové rezervy** sú v prísnom slova zmysle iba depozity zahraničnej meny držané centrálnymi bankami a menovými inštitúciami. Termín sa však bežne používa aj ako označenie zlata, SDR a IMF rezervných pozícií.

Kategória:Mena
Medzinárodný menový systém

**Medzinárodný menový systém** (iné názvy: **medzinárodná menová sústava, medzinárodná monetárna sústava, medzinárodný monetárny systém**) je usporiadanie medzinárodných finančných vzťahov, ktoré umožňuje medzinárodný platobný styk, teda pohyb peňazí medzi štátmi.  

Je významným činiteľom pri rozvíjaní procesov ekonomickej interdependencie. Základnou otázkou, z ktorej vychádzajú medzinárodné menové vzťahy je, ako určiť menové kurzy.

Kategória:Financie
Google Street View

thumb|Pokrytie
thumb|Street View auto v Bratislave

**Google Street View** je vlastnosť a funkcia Google Maps a Google Earth, ktorá ponúka 360-stupňový panoramatický pohľad na ulice a umožňuje používateľom prehliadať si časti vybraných miest a ich okolitých oblastí a ďalších zaujímavých lokalít. Bola uvedená 25. mája 2007, v tom čase bolo k dispozícii 5 miest v USA. Postupne sa rozšírila na stovky amerických miest a predmestí a tiež na časti Francúzska a Talianska.

Google Street View zobrazuje fotografie, ktoré boli vytvorené fotoaparátom namontovanom na automobile, a je možné sa pohybovať pomocou klávesov alebo pomocou myši. Takto je možné prehliadať si fotografie v rôznych veľkostiach, v ľubovoľnom smere a z rôznych uhlov. Čiary, ktoré sú zobrazované pozdĺž ulíc, ukazujú smer ulice.

## História
Prapôvodný Street View sa zrodil v roku 2001 ako Google sponzorovaný vedecký projekt Stanfordovej univerzity pod názvom  The Stanford CityBlock Project. Po piatich rokoch za z CityBlock oficiálne zrodil StreetView.

## Google Indoor Street View
Tento komplikovaný názov poznajú skoro všetci majitelia firiem, kam chodia zákazníci. Je to virtuálne prehliadka. Virtuálne prehliadka sa prvý krát objavila v Google mapách v roku 2010. Priniesla zákazníkom nový zážitok a obchodníkom vyššiu dôveryhodnosť. Od roku 2013 si kaviarne, múzeá, obchody a obchodíky mohli najať certifikovaného Google fotografa na vytvorenie virtuálnej prehliadky. Dnes je virtuálna prehliadka bežná súčasť Google My Business (Google Moja Firma). Google My Business je aj veľmi dobrý marketingový nástroj, vďaka ktorému môžete zvýšiť zisky až dvojnásobne. 

## Slovensko na Street View
Google Street View na Slovensko dorazil v roku 2012. Sprostredkúvaval mnohé lokality či miesta zapísané na Zozname svetového dedičstva UNESCO. Spočiatku najväčšou raritou sa stali panoramatické snímky z jedinečných slovenských jaskýň.
Najvyhľadávanejšie slovenské lokality za posledný rok v roku 2022 boli:

* Spišský hrad
* Hlavná stanica, Bratislava
* Bratislavský hrad
* Dóm svätej Alžbety
* Danubiana
* Oravský hrad
* Čachtický hrad
* Letisko M. R. Štefánika, Bratislava
* Národná zoologická záhrada Bojnice
* Hrad Devín

V predchádzajúcich rokoch sa Google zameral na turisticky zaujímavé lokality a jaskyne Slovenska.

## Referencie

Kategória:Google
Giorgio Armani

**Giorgio Armani** (* 11. júl 1934, Piacenza, Talianske kráľovstvo – † 4. september 2025, Miláno, Taliansko) bol taliansky módny návrhár, známy najmä oblečením pre mužov, čistým, prispôsobivým odevom. V roku 1971 vytvoril svoju módnu spoločnosť Armani a v roku 2001 bol vyhlásený za najúspešnejšieho talianskeho dizajnéra s ročným obratom 1,691 miliardy USD a osobným bohatstvom 5 miliárd USD.

## Začiatky
Giorgio Armani sa narodil 11. júla 1934 v Piacenze, Taliansko. Pôvodne vyštudoval lekárstvo, ale svoju vášeň našiel vo fotografovaní. Potom pracoval v obchodnom dome La Rinascente ako dizajnér výkladov.

## Módna kariéra
V rokoch 1961 až 1970, Armani pracoval ako dizajnér vo svetoznámom módnom dome Nino Cerruti, ktorý neskôr opustil, pretože si chcel vytvoriť slobodnú prácu. V roku 1974 s jeho partnerom Sergioom Galeottim založili spoločnosť Armani s oblečením pre mužov a od roku 1975 aj pre ženy. Jeho sestra Rosanna Armaniová sa pridala k ich spoločnosti; Galeotti zomrel na AIDS v roku 1985.

Armani zožal medzinárodný úspech, keď obliekal niekoľko významných Hollywoodskych hviezd, predovšetkým Richarda Gerea vo filme Americký gigolo z roku 1980. V roku 2001 ho časopis Forbes vyhlásil za najúspešnejšieho talianskeho módneho návrhára odhadujúc jeho príjem na 1,7 miliardy USD a o päť rokov neskôr mu dal ten istý titul odhadujúc nárast majetku na 4,1 miliardy USD.

Giorgio Armani vytvoril veľmi populárne vône, ktoré zahŕňajú asi 45 názvov, medzi nimi najpredávanejšie sú Acqua di Gio a Armani Code

## Referencie

## Iné projekty

## Externé odkazy
* www.giorgioarmani.com
* www.italian-fashion-designer.com  Život Giorgia Armaniho
* fashion-forum.org Giorgio Armani - Biografia

Kategória:Talianski módni návrhári
Kategória:Talianski podnikatelia
Kategória:Talianske LGBT osobnosti
Kategória:Miliardári
Kategória:Rytieri veľkokríža Radu za zásluhy Talianskej republiky
Kategória:Držitelia čestných doktorátov v Taliansku
Európsky menový inštitút

**Európsky menový inštitút** (EMI) bol predchodca Európskej centrálnej banky (ECB). Začal spoluprácu medzi národnými bankami členských štátov Európskej únie.

Vytvorený bol 1. januára 1994 a bola to kľúčová menová inštitúcia druhej fázy Ekonomickej a menovej únie Európskej únie. Rozpustený bol vytvorením Európskej centrálnej banky a Európskeho systému centrálnych bánk.

Prvým prezidentom EMI bol Alexandre Lamfalussy.

Kategória:Zaniknuté inštitúcie Európskej únie
Whistle register

**Whistle register** je pomenovanie pre extrémne vysoké tóny.
Najlepší a najznámejší predstavitelia whistle register :
* Minnie Riperton -  B5 - Fis7 - prvá speváčka v histórii používala whistle register od polovice 60. 20 storočia.
* Mariah Carey -  Dis6 - Gis7 
* Christina Aguilera -  Dis6 - Cis7 
* Georgia Brown -  C6 - G10 - prvé miesto v Guinnessovej knihe rekordov za najväčší hlasový rozsah na svete 
* Adam Lopez -  B5 - C8 - prvé miesto v Guinnessovej knihe za najväčší hlasový rozsah u mužov
Ivan Hodúr

**Ivan Hodúr** (* 7. október 1979, Šaľa) je bývalý slovenský futbalový reprezentant. Hral na poste stredopoliara.

S futbalovom začínal v Seredi, odkiaľ smerovali jeho kroky do tímu FC Nitra. Už počas svojej druhej sezóny sa stal v Nitre lídrom mužstva. Hovorilo sa o ňom ako o novom Moravčíkovi, no nezabránil zostupu Nitry do druhej ligy v roku 2000. Po dlhoročnom pôsobení v českom mužstve Slovan Liberec absolvoval jarnú časť sezóna 2007/08 v FK Mladá Boleslav. 17. júna 2008 podpísal dvojročný kontrakt s MFK Ružomberok, ktorý však nevyšiel a 4. marca 2009 ho slovenský klub prepustil. Zakrátko sa však dohodol na príchode do svojho prvého klubu, FC Nitra. V sezóne 2012/13 hral za Spartak Trnava a 2013/14 za DAC 1904 Dunajská Streda.

V drese slovenskej reprezentácie odohral dvanásť duelov, bez streleného gólu.

## Ovplyvňovanie výsledkov zápasov
V decembri 2013 mu disciplinárna komisia Slovenského futbalového zväzu zakázala činnosti na 14 rokov za ovplyvňovanie výsledkov zápasov.  V máji 2014 mu rovnaká komisia trest zvýšila na 25 rokov. 

## Úspechy
* Majster Česka: 2002, 2006

## Referencie

## Externé odkazy
* Ivan Hodúr na stránke transfermarkt.at 
* Ivan Hodúr na stránke football-lineups.com 

Kategória:Osobnosti zo Šale
Kategória:Slovenskí futbalisti
Kategória:Hráči FC Nitra
Kategória:Hráči FK Mladá Boleslav
Kategória:Hráči FC Slovan Liberec
Kategória:Hráči MFK Ružomberok
Regnitz

[thumb|Regnitz ako západna hranica pohoria [Fränkische Schweiz]]

**Regnitz** je  dlhá rieka v Bavorsku (spolu s s prítokom Pegnitz až ). Povodie má rozlohu .

## Tok
Rieka vzniká pri meste Fürth sútokom riek Rednitz a Pegnitz, ktoré pramenia v pohorí Fränkische Alb a preteká kopcovitou krajinou Bavorska aby pri Bambergu vyústila do rieky Mohan.
Priemerný prietok rieky je /s a vodná doprava je možná na dolnom toku. Na rieke ležia mestá Erlangen, Möhrendorf,Baiersdorf,Hausen,Forchheim,Bamberg.

Kategória:Bavorsko
Kategória:Rieky v Nemecku
Beh na 800 metrov

**Beh na 800 metrov** je atletická disciplína. Je to najkratšia disciplína behov na stredne dlhé trate.

## Najlepší bežci na 800 m histórie

## Najlepšie bežkyne na 800 m histórie

## Externé odkazy
* 800 metrov muži
* 800 metrov ženy
Mohansko-dunajský prieplav

thumb|Mohansko-dunajský prieplav

**Mohansko-dunajský prieplav** (iné názvy: **Kanál/Prieplav Mohan-Dunaj**; po nemecky *Main-Donau-Kanal / *'MDK*' /,  Europakanal, Neuer Kanal*) je prieplav, ktorý prepája na nemeckom území rieky Mohan a Dunaj od mesta Bamberg cez Nürnberg až po Kelheim. Táto umelá vodná cesta spája prostredníctvom spojenia riek Main [Mohan] a Donau [Dunaj] v konečnom dôsledku Severné more s Čiernym morom vnútrokontinentálnou plavebnou trasou.

Kanál v súčasnom stave bol dokončený v roku 1992 a je dlhý 171 km.

Keďže rieka Mohan (Main) ústiaca do Rýna pri meste Mainz je riekou upravenou v dĺžke 384 km vzdutím hladiny (kanalizovanou), označenie Rýn - Mohan - Dunaj kanál je nesprávne. 

Vzdutie hladiny je dlhšie, ale po km 384, ústie MDK, je  rieka Mohan splavná pre plavidlá - súlodia 185 m x 11,45 m, ponor 2,7 m.

## Referencie

## Iné projekty

Kategória:Prieplavy v Nemecku
Kategória:Dunaj
Vzduchová zbraň

thumb|Vzduchovka
**Vzduchová zbraň** je zbraň vystreľujúca strelivo na základe stlačeného vzduchu či iného plynu. Medzi najviac rozšírené vzduchové zbrane dnes patrí vzduchová puška a vzduchová pištoľ.

## História
Vynález pušky vybavenej zásobníkom vzduchu sa pripisuje francúzskemu výrobcovi Martinovi le Bourgeoys, aj keď sa nedochovala žiadna pôvodná vzorka. Najstaršie známe exempláre sú približne z roku 1644 z nemeckého Kitzingu, ktoré vyrobil Hans Khoeler. Zásobník vzduchu pozostával z guľovitej banky s ventilom, ktorý bol pôsobením pretlaku vzduchu uzavretý. Z pušky sa demontoval a plnil stlačeným vzduchom pomocou jednoduchej pumpy. V tom čase neexistovala žiadna vhodná miera, množstvo vzduchu sa iba odhadovalo počtom stlačení pumpy, čoho dôsledkom boli časté prasknutia zásobníkov. Banka sa potom priskrutkovala späť na zbraň a do hlavne sa nabila olovená guľka. Pri výstrele sa stlačila ihla, ktorá otvorila vzduchový ventil a umožnila krátke vyrazenie prúdu plynu, ktorý vymrštil guľku zo zbrane.

Zbraň na princípe stlačeného vzduchu a pružiny využívala valec a piest; piest sa stiahol späť oproti pružine a potom sa vymrštil, čím spôsobil stlačenie vzduchu vo valci, ktorý vymrštil guľku z hlavne. Tieto zbrane neboli veľmi úspešné, ale zbraň so vzduchovým zásobníkom – či už s guľovitou bankou pripevnenou pod mechanikou, alebo so skrutkovacou pažbou, v ktorej bola banka so vzduchom zabudovaná – bola v priebehu celého 18. storočia veľmi obľúbená, najmä športovými strelcami. Medzi najdlhšie používané modely tohto typu patril model Girardoni, využívaný v pechote rakúskej armády v rokoch 1790 až 1805. S príchodom perkusného systému palných zbraní sa vzduchové zbrane prestali používať.

### Znovuobjavenie
Myšlienka vzduchových zbraní sa vzkriesila v 19. storočí a systém stlačeného plynu a pružiny sa zdokonalil, čoho výsledkom je široká škála vzduchových zbraní na športové účely. Typ so vzduchovým zásobníkom sa použil znovu, ale teraz so zásobníkom a pumpou, tvoriacich jeden celok tak, že pred každým výstrelom bolo potrebné znovu napumpovať na dosiahnutie požadovaného tlaku. Približne v roku 1860 sa prvýkrát použil opätovne naplniteľný zdroj, pričom bol používaný oxid uhličitý, ktorý bol vstrekovaný do zásobníka umiestneného v zbrani, pričom spúšť uvoľňovala akumulovanú energiu. Tento systém bol veľmi úspešný, ale komerčne sa začal využívať až v 40. rokoch 20. storočia, keď sa začali používať zaliate patróny plnené oxidom uhličitým. Pri nabíjaní sa automaticky prepichli a obsah zadržal ventil, ktorý sa ovládal spúšťou. Veľký úspech mali tiež pôvodné zbrane na guľky či harpúny, ktoré využívali malý tlakový valec plnený stlačeným vzduchom. Dnes sa väčšina týchto zbraní využíva v športe alebo je súčasťou rybárskeho náradia.

## Referencie

## Pozri aj
* Vzduchová pištoľ
* Vzduchová puška

## Iné projekty

Kategória:Strelné zbrane